b'\n_START_ARTICLE_\nRobonaut\n_START_PARAGRAPH_\nRobonaut (tai suomeksi ehk\xc3\xa4 "robonautti", vrt. astronautti) on Dextrous Robotics Laboratoryn NASAn Johnsonin avaruuskeskuksessa (JSC) Houstonissa, Texasissa toteuttama ihmisenkaltaisen robotin kehitysprojekti. Robonaut eroaa muista avaruudessa k\xc3\xa4ytett\xc3\xa4viss\xc3\xa4 roboteista siin\xc3\xa4, ett\xc3\xa4 useimmat avaruudessa olevat robottij\xc3\xa4rjestelm\xc3\xa4t keskittyv\xc3\xa4t suurien kappaleiden liikuttamiseen \xe2\x80\x94 kuten robottik\xc3\xa4sivarret, -nostokurjet ja robottikulkuneuvot (esim. Mars-m\xc3\xb6nkij\xc3\xa4t ja kuukulkijat) \xe2\x80\x94 Robonautin teht\xc3\xa4v\xc3\xa4t edellytt\xc3\xa4v\xc3\xa4t enemm\xc3\xa4n sormin\xc3\xa4pp\xc3\xa4ryytt\xc3\xa4._NEWLINE_Robonaut-sarjan ydinajatus on astronauttien kanssa yhdess\xc3\xa4 ty\xc3\xb6skentelev\xc3\xa4 ihmisenkaltainen kone. Sen ulkomuoto ja esineiden liikuttelukyky on suunniteltu niin, ett\xc3\xa4 Robonaut voi k\xc3\xa4ytt\xc3\xa4\xc3\xa4 avaruudessa k\xc3\xa4ytett\xc3\xa4vi\xc3\xa4 ty\xc3\xb6kaluja ja ty\xc3\xb6skennell\xc3\xa4 samassa ymp\xc3\xa4rist\xc3\xb6ss\xc3\xa4 miss\xc3\xa4 astronautitkin._NEWLINE_Viimeisin Robonautin versio R2 matkasi avaruussukkula Discoveryn lennolla STS-133 (laukaistiin 24. helmikuuta 2011) kansainv\xc3\xa4liselle avaruusasemalle testattavaksi.\n_START_SECTION_\nAlkuper\xc3\xa4inen suunnitelma\n_START_PARAGRAPH_\nAlkuper\xc3\xa4inen Robonautin suunnitelma oli k\xc3\xa4ytt\xc3\xa4\xc3\xa4 sit\xc3\xa4 ISS-avaruusaseman Canadarm2-robottik\xc3\xa4sivarren jatkeena, miss\xc3\xa4 teht\xc3\xa4viss\xc3\xa4 sit\xc3\xa4 voitaisiin k\xc3\xa4ytt\xc3\xa4\xc3\xa4 astronautin suorittaman avaruusk\xc3\xa4velyn sijasta avaruusaseman ulkopuolisissa huoltoteht\xc3\xa4viss\xc3\xa4. Robonauttien ensimm\xc3\xa4isess\xc3\xa4 sarjassa (R1A ja R1B) oli useita yhteisty\xc3\xb6kumppaneita kuten DARPA. Toinen Robonauttisarja (R2A ja R2B) on NASAn ja General Motorsin yhteisty\xc3\xb6projekti._NEWLINE_Muita Robonautille esitettyj\xc3\xa4 mahdollisia k\xc3\xa4ytt\xc3\xb6tapoja on kauko-ohjattava versio, miss\xc3\xa4 Robonautti voisi tutkia planeetan pintaa ja vastaanottaa k\xc3\xa4skyj\xc3\xa4 kiertoradalla olevilta astronauteilta. R1:ll\xc3\xa4 oli useita erilaisia alavartaloita, kuten Segwayn kahta py\xc3\xb6r\xc3\xa4\xc3\xa4 k\xc3\xa4ytt\xc3\xa4v\xc3\xa4. ja py\xc3\xb6ri\xc3\xa4 k\xc3\xa4ytt\xc3\xa4v\xc3\xa4. Robonaut B esiteltiin vuonna 2002._NEWLINE_Robonaut on osallistunut NASAn kentt\xc3\xa4kokeisiin Arizonan autiomaassa._NEWLINE_Robonautin samankaltaisuus T\xc3\xa4htien sodan palkkionmets\xc3\xa4st\xc3\xa4j\xc3\xa4 Boba Fettin kanssa on NASAn mielest\xc3\xa4 vain sattumaa.\n_START_SECTION_\nViimeisin versio (R2)\n_START_PARAGRAPH_\nViimeisin Robonautin versio on R2. Se kykenee liikuttamaan k\xc3\xa4sivarsiaan 2\xc2\xa0m/s ja sill\xc3\xa4 on 40\xc2\xa0paunan (18 kg) kuljetuskapasiteetti. Sen k\xc3\xa4sien puristusvoima on noin 5\xc2\xa0paunaa (n. 2,3 kg) kutakin sormea kohti. Robotissa on yli 350 anturia ja 38 PowerPC prosessoria._NEWLINE_Robonautti k\xc3\xa4ytt\xc3\xa4\xc3\xa4 telemaattista l\xc3\xa4sn\xc3\xa4oloa ja on kykenev\xc3\xa4 eriasteiseen itsen\xc3\xa4iseen ty\xc3\xb6skentelyyn. Vaikka ihmisen liikkeen koko skaalaa ja herkkytt\xc3\xa4 ei ole toteutettu, robotin k\xc3\xa4dell\xc3\xa4 on 12 vapausastetta ja ranteella kaksi.  R2:lla on my\xc3\xb6s kosketusanturit sormenp\xc3\xa4iss\xc3\xa4\xc3\xa4n._NEWLINE_330-paunan (150 kg) R2 koostuu p\xc3\xa4\xc3\xa4st\xc3\xa4 sek\xc3\xa4 yl\xc3\xa4ruumiista kahdella k\xc3\xa4sivarrella ja kahdella k\xc3\xa4dell\xc3\xa4. ISS-avaruusasemalla insin\xc3\xb6\xc3\xb6rit tarkkailevat sit\xc3\xa4, miten robotti toimii painovoimattommassa tilassa._NEWLINE_Robonauttien seuraava sukupolvi syntyi General Motorsin ja NASAn yhteisty\xc3\xb6n\xc3\xa4. Yhteisty\xc3\xb6 alkoi vuonna 2007 Space Act -sopimuksen pohjalta, mik\xc3\xa4 takasi sen, ett\xc3\xa4 sek\xc3\xa4 NASA ja GM voivat turvata ja jakaa immateriaalioikeuksia. NASAn ja GM:n yhteisty\xc3\xb6 julkistettiin 4. helmikuuta 2010.\n_START_SECTION_\nProject M\n_START_PARAGRAPH_\nLoppuvuonna 2009\xe2\x80\x93vuoden 2010 alussa Johnsonin avaruuskeskus esitti Project M:n, mink\xc3\xa4 tavoitteena oli l\xc3\xa4hett\xc3\xa4\xc3\xa4 R2 robotti Kuuhun tuhannen p\xc3\xa4iv\xc3\xa4n kuluessa.\n_START_SECTION_\nDokumenttielokuvissa\n_START_PARAGRAPH_\nVuonna 2007 Robonaut esiintyi dokumenttielokuvissa Base Camp: Moon ja Mars Rising.'